Holte klokkestøperi

Holte klokkestøperi var et klokkestøperi som ble etablert på gården Mellom-Holte i Kolbu i dagens Østre Toten (opprinnelig Vestre Toten). I 1920 ble støpehytta flyttet til gården Fjeldberg i Kolbu. Klokkestøperiet leverte både kirkeklokker og gårdsklokker, men støpte også mindre klokker og bjeller. Det ble støpt kokker ved bedriften til ut på 1980-tallet. Verktøy og gjenstander etter støperiet er blitt registrert og skal etter planen bevares og flyttes til Mjøsmuseet.

Det var Anders Olsen Holte (1816–1897) som startet klokkestøperiet. Han var gårdbruker og klokkestøper, og skal ha bygget en støpeovn for større klokker i 1860. Før den tid støpte han kun mindre klokker og bjeller, men fra og med 1861 leverte støperiet hans både kirkeklokker og gårdsklokker. Både Nicolaikirken på Gran og Sørum kirke kirkeklokker fra Holte i 1861. Senere skal Holte klokkestøperi ha levert kirkeklokker til mange kirker fram mot 1880, men deretter sluttet bedriften å lage kirkeklokker.

I Lunner kirke på Hadeland henger det to kirkeklokker i klokkestua, hvorav den ene ble støpt av Holte klokkestøperi i 1863. Denne klokka har følgende inskripsjon:

Referanser 

Østre Totens historie
Klokkestøperier
Håndverk